paragraph_text: Pohađala je klasičnu gimnaziju u Zagrebu te na zagrebačkom Filozofskom fakultetu diplomirala matematiku i fiziku 1928. godine. Nakon završetka fakulteta radila je u Nacionalnoj i sveučilišnoj knjižnici od 1929. do 1967. godine. Potom je predavala na postdiplomskom studiju bibliotekarstva i informacijskih znanosti u Zagrebu. Bila je glavna urednica Vjesnika bibliotekara Hrvatske od 1960 do 1964. godine. Također je bila istaknuta članica IFLA-e.